
104 DR.30.8.2006 

 

 

Seterusnya, Yang Berhormat Batu Gajah, Yang Berhormat Batu Gajah 
ada bangun kah tadi, tanya dari segi blackout yang terjadi di Sabah dan langkah-
langkah yang telah diambil, saya rasa saya telah jawab perkara ini yang mana kita 
di peringkat ini sedang membaik pulih kenaikan taraf jana kuasa dan juga sistem 
penghantaran di negeri Sabah.   

Berhubung dengan Yang Berhormat Jasin yang membangkitkan dari segi 
Telekom yang bersetuju untuk buat universiti dan perkara ini saya ingin 
berbincang semula dengan pihak Telekom. Yang Berhormat Jasin kata kalau tidak 
dapat universiti, dapat sekolah pun jadilah. Saya rasa permintaan daripada Yang 
Berhormat Jasin itu tidaklah besar sangat tetapi kita akan cuba berunding dengan 
Telekom, apakah tujuan sebenar mereka membeli tanah itu dan bagaimanakah 
perancangan mereka untuk jangka masa yang panjang.   

Saya juga bersetuju dengan Yang Berhormat Jasin, sepatutnya tanah itu 
tidak boleh dibiarkan begitu sahaja dalam keadaan semak dan sebagainya dan 
sekiranya perkara itu berlaku, Yang Berhormat Jasin boleh terus menulis surat 
kepada kementerian ini supaya kementerian ini dapat mengarahkan Telekom 
melakukan sesuatu dengan segera supaya tanah itu tidak terbiar begitu sahaja, 
apatah lagi kawasan itu agak besar, dikatakan sebesar 500 ekar.  

Jadi saya rasa itu sahaja yang dapat saya jawab pada petang ini dan 
kepada mereka yang saya tidak dapat bagi jawapan terperinci, saya akan cuba 
beri jawapan ini pada sidang Belanjawan yang akan datang ini. Terima kasih Tuan 
Pengerusi. 

Tuan Pengerusi [Datuk Dr. Yusof bin Yacob]: Ahli-ahli Yang Berhormat, 
masalahnya ialah bahawa wang sejumlah RM5,615,200 untuk Maksud B.29 di 
bawah Kementerian Tenaga, Air dan Komunikasi jadi sebahagian daripada Jadual 
hendaklah disetujukan. 

Masalah dikemuka bagi diputuskan, dan disetujukan. 

Wang sebanyak RM5,615,200 untuk Maksud B.29 diperintahkan jadi 
sebahagian daripada Jadual. 

Tuan Pengerusi [Datuk Dr. Yusof bin Yacob]:  Masalahnya ialah 
bahawa wang perbelanjaan sebanyak RM722,385,010 untuk Maksud P.29 yang 
disebutkan dalam Anggaran Pembangunan Tambahan Pertama bagi tahun 2006 
hendaklah diluluskan. 

Masalah dikemuka bagi diputuskan, dan disetujukan. 
 
Wang sebanyak RM722,385,010 untuk Maksud P.29 diluluskan jadi 

sebahagian daripada Anggaran Pembangunan (Tamb.)(Bil.1) 2006. 

 
Maksud B.31 [Jadual] - 
Maksud P.31 [Anggaran Pembangunan  (Tamb.)(Bil.1) 2006] -  

Tuan Pengerusi [Datuk Dr. Yusof bin Yacob]: Kepala Bekalan B.31 dan 
Kepala Pembangunan P.31 di bawah Kementerian Pelancongan terbuka untuk 
dibahas. Ya, Yang Berhormat Puchong. 

5.35 ptg. 

Tuan Lau Yeng Peng [Puchong]: Terima kasih Tuan Pengerusi kerana 
membenarkan saya membahas dengan Maksud B.31, Kementerian Pelancongan. 



Seterusnya, Yang Berhormat Batu Gajah, Yang Berhormat Batu Gajah ada bangun kah tadi, tanya dari segi blackout yang terjadi di Sabah dan langkah- langkah yang telah diambil, saya rasa saya telah jawab perkara ini yang mana kita di peringkat ini sedang membaik pulih kenaikan taraf jana kuasa dan juga sistem penghantaran di negeri Sabah. Berhubung dengan Yang Berhormat Jasin yang membangkitkan dari segi Telekom yang bersetuju untuk buat universiti dan perkara ini saya ingin berbincang semula dengan pihak Telekom. Yang Berhormat Jasin kata kalau tidak dapat universiti, dapat sekolah pun jadilah. Saya rasa permintaan daripada Yang Berhormat Jasin itu tidaklah besar sangat tetapi kita akan cuba berunding dengan Telekom, apakah tujuan sebenar mereka membeli tanah itu dan bagaimanakah perancangan mereka untuk jangka masa yang panjang. Saya juga bersetuju dengan Yang Berhormat Jasin, sepatutnya tanah itu tidak boleh dibiarkan begitu sahaja dalam keadaan semak dan sebagainya dan sekiranya perkara itu berlaku, Yang Berhormat Jasin boleh terus menulis surat kepada kementerian ini supaya kementerian ini dapat mengarahkan Telekom melakukan sesuatu dengan segera supaya tanah itu tidak terbiar begitu sahaja, apatah lagi kawasan itu agak besar, dikatakan sebesar 500 ekar. Jadi saya rasa itu sahaja yang dapat saya jawab pada petang ini dan kepada mereka yang saya tidak dapat bagi jawapan terperinci, saya akan cuba beri jawapan ini pada sidang Belanjawan yang akan datang ini. Terima kasih Tuan Pengerusi. Tuan Pengerusi [Datuk Dr. Yusof bin Yacob]: Ahli-ahli Yang Berhormat, masalahnya ialah bahawa wang sejumlah RM5,615,200 untuk Maksud B.29 di bawah Kementerian Tenaga, Air dan Komunikasi jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM5,615,200 untuk Maksud B.29 diperintahkan jadi sebahagian daripada Jadual. Tuan Pengerusi [Datuk Dr. Yusof bin Yacob]: Masalahnya ialah bahawa wang perbelanjaan sebanyak RM722,385,010 untuk Maksud P.29 yang disebutkan dalam Anggaran Pembangunan Tambahan Pertama bagi tahun 2006 hendaklah diluluskan. Masalah dikemuka bagi diputuskan, dan disetujukan. Wang sebanyak RM722,385,010 untuk Maksud P.29 diluluskan jadi sebahagian daripada Anggaran Pembangunan (Tamb.)(Bil.1) 2006. Maksud B.31 [Jadual]- Maksud P.31 [Anggaran Pembangunan (Tamb.)(Bil.1) 2006]- Tuan Pengerusi [Datuk Dr. Yusof bin Yacob]: Kepala Bekalan B.31 dan Kepala Pembangunan P.31 di bawah Kementerian Pelancongan terbuka untuk dibahas. Ya, Yang Berhormat Puchong. 5.35 ptg. Tuan Lau Yeng Peng [Puchong]: Terima kasih Tuan Pengerusi kerana membenarkan saya membahas dengan Maksud B.31, Kementerian Pelancongan.